Lengas obanguianas

Las lengas obanguianas son una familha de lengas que la classificacion es discutida. Son parladas en Republica de Centrafrica.

 Istòria 
En 1955, Joseph Greenberg, dins son libre Languages of Africa, prepausa una branca de lengas adamaua-obanguianas estacada a las lengas nigèrocongolesas. Aquel grop de lengas es constituït de las lengas adamawa e de las lengas obanguianas.

Aquela ipotèsi es fòrtament contradicha per Roger Blench (2012)Roger Blench, 2012, Niger-Congo: an alternative view. Blench remplaça las lengas adamawa-obangui per una familha de lengas savanas, que demòra una branca del nigèrocongolés, mas amb una composicion intèrna modificada e acampada amb las lengas gor.

Per Gerrit Dimmendaal (2008), las lengas obanguianas son pas aparentadas a las lengas adamawa e, alaidonc, fan pas part del nigèrocongolés. L'ipotèsi la mai logica es que forman una familha de lengas independenta.Gerrit Dimmendaal, 2008, Language Ecology and Linguistic Diversity on the African Continent, Language and Linguistics Compass 2:5, p. 841, citat per Kleinewillinghöfer, 2014, Adamawa.

Per Yves Moniño (2010)Yves Moniño, 2010, The position of Gbaya-Manza-Ngbaka group among the Niger-Congo languages, Workshop “Genealogical classification in Africa beyond Greenberg” Berlin, Humboldt Universität, 2010 February 21-22., las lengas gbaya e las lengas zande devon èsser trachas del obanguian e son mai pròchas de las lengas gor.

 Classificacion 
Segon Blench e Williamson (2000), la classificacion de l'obanguian esKay Williamson, Roger Blench, 2000, Niger–Congo, dins Bernd Heine e Derek Nurse (eds.) African languages: an introduction, Cambridge, Cambridge University Press.:
lengas banda 
lengas ngbandi 
lengas sere–mba  
lengas sere 
lengas ngbaka–mba  
lengas ngbaka (diferent de la lenga gbaya de meteis nom) 
lengas mba

 Referéncias 

obanguian
obanguian